السلام عليكم ورحمة الله وبركاته. اعوذ بالله من الشيطان الرجيم بسم الله الرحمن الرحيم ان الحمد لله. احمده تعالى واستعينه واستغفره واعوذ بالله تعالى من شرور انفسنا ومن سيئات اعمالنا
من يهده الله فلا مضل له ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله. اللهم صل على محمد وعلى ال محمد كما صليت على ابراهيم
وعلى ال ابراهيم انك حميد مجيد اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد يا ايها الذين امنوا اتقوا الله حق تقاته
ولا تموتن الا وانتم مسلمون يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء واتقوا الله الذي تساءلون به والارحام ان الله كان عليكم رقيبا
يا ايها الذين امنوا اتقوا الله وقولوا قولا سديدا يصلح لكم اعمالكم ويغفر لكم ذنوبكم  ومن يطع الله ورسوله فقد فاز فوزا عظيما. اما بعد فان اصدق الحديث كلام الله تعالى. وخير
الهدي هدي محمدا. صلى الله عليه وعلى اله وصحبه وسلم. وان شر الامور محدثاتها وكل محدثة بدعة. وكل بدعة ضلالة. وكل ضلالة في النار. ثم اما بعد فاخوتي في الله
والذي فلق الحبة وبرأ النسمة اني احبكم في الله واسأل الله جل جلاله ان يجمعنا بهذا الحب في ظل عرشه يوم لا ظل الا ظله. اللهم اجعل عملنا كله صالحا. واجعله لوجهك
خالصة ولا تجعل فيه لاحد غيرك شيئا. احبتي في الله كيف حالكم مع الله وكيف حال قلوبكم مع الله اللهم اصلح قلوبنا. امين. اللهم اهد قلوبنا. اللهم طهر قلوبنا. اللهم نور قلوبنا. اللهم احي قلوبنا. اللهم
اغسل قلوبنا. اللهم نق قلوبنا. اللهم خلص قلوبنا. اللهم اخلص قلوبنا. اللهم حبب الينا الايمان وزينه في قلوبنا. اللهم ثبت على الايمان قلوبنا. هنا المدرسة الربانية وهذا فرع التزكية منها. وفيه شرح كتاب منازل السائرين
وصلنا الى منزلة الرياضة والرياضة هي ترويض النفس على قبول الصدق تمرين النفس قال الامام الهروي الرياضة تمرين النفس على قبول الصدق النفس فيها معاندة النفس فيها حب الاستئساد فلذلك تحتاج الى تمرين
لا تقبل الصدق بسهولة. انما النفس تقبل ما يوافق هواها يتبعون الا الظن وما تهوى الانفس النفس تتبع هواها تحب هواها وتركن الى الهين واللين والسهل تميل الى البطالة والكسل. تحب الشهوات. هذا مطبوع عليه الانسان
مفطور عليه مبتلى به وامر بتزكيته. فتمرين النفس على قبول الصدق. ثم قلنا انه على اوقات قال الامام الهروي رحمه الله تعالى وهو على ثلاث درجات الدرجة الاولى التهزيب والمرتبة الاولى من الدرجة الاولى تهذيب الاخلاق بالعلم
وقضينا شوطا طويلا في الكلام عن الاخلاق وعن العلم الذي يهذب الاخلاق ذكرنا نقطة خطيرة وهي ماذا نتعلم قال رسول الله. صلى الله عليه واله وصحبه وسلم. طلب العلم فريضة على كل مسلم
ما هو طلب العلم الفريضة وبعد ان تكلم العلماء كثيرا في قضية العلم الفريضة خلصوا في النهاية. الى ان العلم الفريضة الذي يأثم تاركه هو علم معاملة. علم معاملة العبد لربه
يعني ايه علم المعاملة؟ بمعنى ان الشاب اذا بلغ فصار مكلفا وجب عليه ان ينطق بالشهادتين ان يقول الشهادتين ان يتشهد اشهد ان لا اله الا الله واشهد ان محمدا رسول الله. الموضوع فيه كلام مش عايز برضو خد عشان السادة الفقهاء اللي قاعدين والامراء اللي
الشاهد السامعين الذين هيقولوا المسألة فيها خلاف ويجب عليه ما هو اصلا مسلم وهو ناطق بالشهادة في التزكية احنا في التزكية بنتكلم على انه اذا بلغ ينطق بقى يتكلم بنطق اللسان ونطق القلب
نطق اللسان سهل اشهد ان لا اله الا الله قل. اشهد ان لا اله الا الله. واشهد ان محمدا رسول الله. العلم الواجب عليه ايظا ان ينطقها بعلم ان يفهم من شروط لا اله الا الله. اول شرط العلم
قال الله فاعلم انه لا اله الا الله ثم اذا دخل وقت الصلاة وجب وجبت عليه الطهارة. ان وجب ان يتعلم احكام الطهارة الطهارة من البول والطهارة من الغائط. والطهارة من الحيض والطهارة من النفاس للمرأة. ان يتعلم
عنده مال ووجبت عليه الزكاة وجب عليه ان يتعلم احكام الزكاة. عنده مال وطاقة وقدرة واستطاع ان يحج وجب عليه ان يتعلم ده اسمه علم المعاملة. من علم المعاملة ان يتعلم الاخلاص
الذي هو شرط في صحة العبادات علم الاخلاص كيف يخلص وكيف يتخلص من الرياء وكيف يتخلص من حظ النفس في الاعمال من العلم الواجب ايضا ان يتعلم حب الله هذا علم يتعلم. قال شيخ الاسلام ابن تيمية
في التحفة العراقية. اول كلام في التحفة العراقية قال والحب والخوف والرجاء والتوكل واليقين والرضا وامثالها من اعمال القلوب واجبة على جميع المكلفين باصل الشرع وجوب الصلاة والزكاة والصوم والحج
يبقى المسائل دي الاخلاص والحب والخوف والرجاء واجبة الاعمال القلبية. ازا كانت واجبة وجب تعلمها فلذلك بنقول ايه؟ انك لازم تفهم بقى ايه هو العلم الواجب اللي يجب عليك انك تتعلمه
وبعد ان تتعلم الواجب عليك المتعين اللي هو آآ بنقول ايه  لا يسع المسلم جهله بعدها اتعلم بقى ما شئت بقى من مصطلح حديس ولغة وفكر. اذا كانت هذه العلوم الخادمة تخدم علمك الذي تريده يجب عليك ان تتعلمه
الشاي التهذيب الاخلاق بالعلم ان تتعلم مثل هذه المسائل. اتنين تصفية الاعمال بالاخلاص الدرجة الاولى التهذيب اول حاجة تهذيب الاخلاق بالعلم. اتنين تهذيب الاعمال بالاخلاص اللهم ارزقنا الاخلاص واجعلنا من اهله. كلمنا كثيرا عن الاخلاص وتحقيقه. وقلنا التعريف المعتمد للاخلاص
في المدرسة الربانية تغميض عين القلب عن الالتفات الى سوى الله تعالى تلاتة المرتبة السالسة في الدرجة الاولى توفير الحقوق في المعاملة ما تكلمنا عن المعاملة مع المخلوقين والمعاملة مع الله
والمعاملة مع احكام الشرع وكيف تكون ان تعطي كل ذي حق حقه. وطرحنا الاشكال الكبير في حياة المسلمين اليوم وهو آآ التنازع والتوازن في حياة المسلم تنازع الكبير بين اجري على اكل عيشي
واكف نفسي واللي اقعد بقى اعبد ربنا وقلنا ان المسألة دي ما فيهاش تنازع كلمنا بقى عن حصول او كيفية تحصيل التوازن بين ارض امي ولا مراتي بين ارعى اولادي ولا آآ اشوف شغلي ولا اعبد ربنا
قلنا ان كل المسائل دي ما فيهاش تنازع دي كلها تؤدى بالتوازن زي ما سيدنا آآ سلمان قال لسيدنا ابي الدرداء قال له ايه ها؟ ان لربك عليك حقا وان لزوجك عليك حقا
وان لجسدك عليك حقا فاعط كل ذي حق حقه. ان لربك عليك حقا وان لنفسك عليك حقا وان لزوجك عليك حقا فاعط كل ذي حق حقه. قال رسول الله صلى الله عليه وسلم صدق سلمان
هذا التوازن في حياتك واتكلمنا عنه ويزودنا ثم انتقلنا الى الدرجة الثانية الترويض. الدرجة الاولى كانت التهزيب درجة تانية الترويض. الترويض اول حاجة ترويض النفس على القبول والانقياد. اتنين ترويض النفس على حسم التفرق
وقطع الالتفات ودي المسألة اللي احنا واقفين معها بقى لنا مدة المرتبة الثانية من الدرجة الثانية ترويض النفس على حسم التفرق وقطع الالتفات وقلنا الاشكال في زمنا تشعب الهموم  صارت سمة
عجيبة في نفوس الناس في هذه في هذه الايام التهويل. ان زي ما قلت لكم قبل كده ان تلاقي واحد عنده شوية صداع يقول لك دماغي هتنفجر من الصداع عنده شوية مغص بطن بتتقطع
من المغص مراته نزل عليها نقطتين دم لكن عندي نزيف سمة عامة التهويل وكانوا بيدوا فيها المزحة اللي بيقولوا عليها ان ولد دخل على امه بيجري ماما ماما ماما انا
شفت آآ صرصار قد الفيل قالت له مش قلت لك مليون مرة. بلاش التهويل   مين اللي بيهول دلوقتي ؟ او الواد جاب التعويل منين ؟ من المليون مرة فهي دي القضية بقت سمة عامة
عشان كده محتاجين جدا جدا ان احنا ما نهولش قضية هموم هذا الزمان  الله يرحمه الشيخ لما باقول له ادعي لي قال لي ادعي لك بايه قلت له ادعي لي ربنا ينجيني من الفتن
الفتن ايه هي فين الفتن دي يا ابني؟ فين الفتن؟ هو مش شايف ان فيه فتن هي دي القضية عشان كده كتير قلت لما ربنا قال ومنهم من يقول ائذن لي ولا تفتني
هي دي الفتنة من يشكو الفتنة مفتون هي دي الفتنة ومنهم من يقول ائذن لي ولا تفتني ها. الا في الفتنة سقطوا وان جهنم لمحيطة بالكافرين الشاهد ايه؟ ان فعلا في زمنا الهموم كثيرة
ولكن الذي يهول الهموم وتتشعب به الهموم لا يبالي الله به في اي اودية الدنيا هلك اما من جعل الهموم هما واحدا ووكل همه الى الله كفاه الله ما اهمه
بمنتهى البساطة قل لي يا سلام! اقول لك اه والله بجد اه والله بمنتهى البساطة سبح وارمي حمولك على الله واترك الهم على الله وعيش مع الله واطلب رضا الله
وربنا هيكفيك كل ما اهمك. قادر. قادر بدون اسباب بدون اسباب قادر قادر قادر لسه سامعينها دلوقتي قال الله عز وجل انما امره ها اذا اراد شيئا ان يقول له كن
فيكون بس انما امره اذا اراد شيئا ان يقول له كن فيكون انتهينا انتهينا. فالشاهد هنا ان اول حاجة في التعامل مع هموم الدنيا لا تهول الامور اتنين اجعل هموم هما واحدا
رضا الله كل همي رضا ربنا زي ما قال ابن القيم عليه رحمة الله كن واحدا لواحد على طريق واحد  كن واحدا لواحد على طريق واحد تصل هموم الدنيا بدأنا نزكر
آآ اسباب دفع الهم. قلنا الاحاديث والايات والاثار اللي فيها كيف تدفع الامور ثم ذكرنا اسباب الهموم في زماننا. قلنا ان من اخطر اسباب تمزق النفس احنا قلنا ايه ترويض النفس على حسم التفرق
وقطع الانتفاء التفرق ده سببه الهموم من اسباب بعض الهموم في زمنا منازعات النفس الامارة اللهم قنا شر نفوسنا. اللهم انا نعوذ بك من شرور انفسنا ومن سيئات اعمالنا منازعات النفس الامارة
لازم تعرف ان في مشكلتين في حياتك الشيطان والنفس وقلنا الشيطان الانتصار عليه امره سهل اعوز بالله من الشيطان الرجيم. راح الشيطان برضو هتقول لي بالبساطة دي اقول لك اه
باليقين ده راح الشيطان الاشكال بقى في النفس. النفس  لزلك قلت لكم كتير كلمة ابن الجوزي رحمه الله تعالى قال السنة في القتال البدء بالادنى الادنى اولى وادنى الاشياء ادنى الاعداء اليك نفسك. السنة في القتال البدء بالادنى. قال الله عز وجل قاتلوا الذين
يلونكم فلذلك البدء بالادنى هي دي السنة. ادنى شيء اليك نفسك فهي الاولى بالقتال نفسك الاول قبل كل شيء نفسك الامارة بالسوء منازعات النفس الانتصار على النفس مش سهل كنت لسة بكتب دلوقتي في موضوع النفس
فبقول يعني خلاص نرمي سلاحنا ونستسلم ونقول خلاص ما فيش فايدة في النفس. لأ زي ما استعنا على الشيطان بالله نستعين على انفسنا بالله احيانا الواحد كده يقعد مع نفسه
وهي عمالة توديه وتجيبه هتعمل ايه واللي جرى ده وبعدين واخرتها اقوم اروح السجادة ونفسي تقول لي رايح فين؟ الله استعين بالله عليك. الله اكبر ما هو انا مش عارف ارد على على الاسئلة
هتعمل ايه في المصيبة دي؟ وهتعمل ايه في المشكلة دي؟ وهتعمل ايه في اللي حصل ده؟ وهتعمل ايه في اللي هيحصل ده؟ وهتعمل ايه مش عارف ما خلاص اعمل ايه
افوض الامر فيها الى الله في نفسي وانتهى الامر لما قلنا لما تفوض الامر الى الله ما تنشغلش به قال ايه ان انشغالك بالمضمون اتهام للضامن ربنا ضامن لك الرزق. الرزق مضمون
انشغالك به بتتهم الضامن. ربنا انه مش هيكفل لك اللي ضمنه قال الله جل جلاله وما من دابة في الارض الا على الله رزقها الا على الله رزقها ويذكر في الاسرائيليات
ان سيدنا موسى نادى ربه يا رب جاعت الدواب قال اخو سكينا ومن لم تكن لها حنك فشق لها حنكك فقال يا رب كلها لها حنك قال ما خلقت حنكا الا وجعلت له ما يمضوا
انت ما لك انت بقى هو الرزاق سبحانه وتعالى ما دام شق لك حنكك عشان كده ربنا قال ايه ها وفي السماء رزقكم وما توعدون فورب السماء والارض انه لحق مثلما انكم زي ما بتفتح بوقك
وتنطق هتفتح بقك وتاكل هي دي هيوكلك الشاهد ايه بس؟ لا تكونوا بالمضمون مهتمين فتكون للضامن متهمين وبرزقه غير راض نرجع تاني منازعات النفس الامارة بالتطلع الى الشهوات ودفع هذا
بمنتهى البساطة  قال رسول الله. صلى الله عليه واله وصحبه وسلم حفت الجنة بالمكاره وحفت النار بالشهوات يبقى لما بيمنع عنك الشهوات عشان يحميك من النار قال رسول الله. صلى الله عليه وسلم. ان الله يحمي عبده المؤمن الدنيا وهو يحبه
كما يحمي احدكم مريضه من الماء وهو يحبه يبقى النفس اللي عمالة تدفعك للشهوات والنفس اللي بتخادعك. وانا كتير بقول خلي بالكم النفس دي مخادعة آآ خطيرة بتلاعبك النفس قد تكسو ثوب مطالبها كانت قد تكسو مطالبها ثوب ديانة
بتدفعك للشهوات وتقول لك لأ. اصل انت لو ما عملتش الشهوة دي هتقع فيها في الحرام فانت اعمل الشهوة دي متوسع في الشهوة دي. واجري مع الشهوة دي عشان ما تقعش في الحرام. بتضحك عليك
ازا تألي على الله انت لو تركت الشهوة دي لله ربنا هيكفيك همها خلصت خلصت وانتهت الشاهد هنا ايه ان من الهموم المطلوب دفعها منازعات النفس. لان دي اللي بتشعب النفس
اللي بتشعب القلب اللي بتدفع الى التفات القلب وآآ تفرق القلب. قال ابن الجوزي رحمه الله تعالى لم اجد مشتتا للقلب اكثر من شيئين مطاوعة النفس في كل ما تطلب
ومخالطة المخلوقين متواجد نفسي كل ما زي ما قلت كده انت قاعد ونفسك تقول لك شف التليفون تقوم تشوف التليفون اطلع البلكونة بص على النت بص ورا كل افتح التلاجة شف فيها ايه. آآ كلم فلان. آآ آآ
مطاوعتها ده شتات الحاجة التانية مخالطة الناس تمزق القلب. اتنين قلنا خصومات المخلوقين. التعامل مع الخلق زي ما قال ابن الجوزي هنا هنا يشتت القلب طب اعمل ايه ؟ اتكلمنا الحلقة اللي فاتت كاملة
في فن المعاملة مع الخلق عايز ازود هنا حتة مهمة قلناها قبل كده بس مش فاكر هل قلناها في المدارج ولا في غير المدارس فاسبتها للمدارج ان التعامل مع من لابد لك من معاملتهم
انت في ناس لازم تتعامل معهم ابوك وامك مراتك وولادك ارحامك صلة الرحم  البيع والشراء والايجار والكراء اشياء مسل هزه فعايز اقول ان النجاة وسلامة القلب. سلامة القلب في التعامل مع المخلوقين
ان تضع اصلا لا تحيد عنه وهو رضا الله فانا بتعامل مع المخلوقين دول عشان ارضي ربنا فمثلا التعامل مع الاب والام ان تعرف وتفهم قضية الاب اعامله ازاي والام اعاملها ازاي
قال رسول الله. صلى الله عليه واله وصحبه وسلم. الوالد اوسط ابواب الجنة فاحفظ هذا الباب او ضيعه وقال لك ام  والزم قدمها فسمى الجنة يبقى فهمت هنا ان الاب باب
والام رجل يبقى عشان ادخل الجنة ورا ابويا وعشان ادخل الجنة اقعد تحت رجلين امي ابوس رجل امي يبقى الاب له حق الطاعة والمتابعة ولو حق الاحترام والتوقير والتعظيم الاب ده الاب
والام الحنية عشان كده لما قال من احق الناس بحسن صحابته قال امك سم امك سم امك وتلاقي النت هايج كله على الام والام والاب يا جماعة والاب يا جماعة
لازم تعرف في المعاملة مين الاب ومين الام ده حقه ايه؟ وده حق ايه لا تخلط ما لله من حق بما للرسول من حق ولا تخلط ما للاب من حق بما للام من حق. تجد احيانا بعض الشباب عنده غلو في بر امه
وجفاء مع ابوه ليه ؟ لان ابوه بيأمره وينهاه ابوه بيأدبه. وامه بتحن من ورا. فشاهد ايه؟ ادي التعامل مع الاب والام نفس الشيء التعامل مع اختك ومع بنتك مين اختك؟
ومين بنتك وايه حدود التعامل مع اختك وحدود التعامل مع بنتك وايه حقوق اختك وايه حقوق بنتك هي دي التعاون بقى مع زوجتك شغلتك ايه مع زوجتك؟ الرجال قوامون على النساء
بما فضل الله بعضهم على بعض وبما انفقوا من اموالهم والصالحات قانتات المرأة تبقى راضية بكده. ان الزوج افضل من المرأة. الرجل افضل من المرأة. ربنا قال كده الرجال قوامون على النساء بما ايه؟ فضل الله بعضهم على بعض
رجل افضل من المرأة ينبغي ان تؤمن المرأة بذلك الرجل افضل من المرأة  بما فضل تفضيل ربنا. اتنين وبما انفقوا. يبقى عمل الرجل القوامة والانفاق وكما قال الله  لهن مثل الذي عليهن بالمعروف وللرجال عليهن درجة. درجة
يبقى القوامة الانفاق الدرجة بتعاملك مع مراتك سيدنا عبدالله بن عباس يقول الدرجة درجة الاحتمال انك انت تستحملها وتصبر عليها وتعرف انهن ناقصات عقل ودين ازا كانت هي ناقصة دين مع ربها
ما تبقاش ناقصة في تعامل معك؟ ده الاصل ولزلك درجة الاحتمال انك تستحملها على كده. قال له استمتع بها على عوج ان النساء خلقن من ضلع وان اعوج الضلع  اعلاه فعواجهم هنا
ما تزعلهمش مش مهم. صل على الرسول صلى الله عليه وسلم فينبغي ان تحتمل وان تصطبر. احنا بنتكلم في فن المعاملة الذي يجلب سلامة القلب الذي يجري بايه؟ سلامة القلب. ازاي اتعامل
وتبقى على مبدأ سلامة القلب طلب رضا الله. يبقى اتعامل ازاي في طلب رضا الله؟ بان ربنا جل جلاله كيف يرضيه ان اعامل زوجتي كيف يرضيه ان اعامل امي كيف يرضيك ان عامل ابني وبنتي
كيف يرضيه ان اعامل اقاربي ارحامي. شف سيدنا النبي صلى الله عليه وسلم علمنا فن المعاملة في الحتة دي ازاي؟ قال الا ان ابي فلان الا ان ال ابي فلان
ليسوا باوليائي ولكن لهم رحما ابلها بلالا انا واجب علي بر خالتي وعمتي وعمي وخالي وولادهم لكن قد يكون خالتي لما اروح عندها بناتها متبرجات واما اروح قعدتهم بالحضن وبوس من هنا وهنا
اروح ولا ما اروحش ؟ هي دي القضية بقى ايه اللي يرضي ربنا السلام عليكم يا خالتي عاملة ايه ؟ وحشتيني والله. ما تكدبش بس. تبقى وحشاك فعلا يعني وانا بحبك
حقك علي كبير تسمحي لي بس تقابليني دقيقة واحدة هدية ومن على الباب. سلام عليكم. ازيك يا خالتي؟ سلام عليكم واجري دي اسمها ايه؟ ابلها. ابلها. بلالها لها حق تاخده
ازيك يا بنت خالتي عاملة ايه؟ ازيك يا ابن خالتي عامل ايه؟ بدون ان انا اتوسع لامري والديني في معاصي وسيئات لكن ما قاطعهمش حتى ولو كانوا عصاة الاحسان والبشاشة والدعوة الى الله عز وجل والاكرام
زي ما بقول كده عاملين فرح مختلط وفيه مزيكا ما رحش بس تاني يوم اروح ومعي الهدية الضخمة اللي تجبر خاطرهم ان انا ما رحتش ما روحشي احنا ما بنروحش افراح
لأ هقوم حقهم المشاركة في كل شيء والاكرام في كل شيء. والدعوة الى الله بالحكمة والموعظة الحسنة. عايز اخلص من موضوع اه اه معاملة مع الخلق باقي اه وساوس من اسباب شتات القلب
وتفرقه وتمزقه وساوس الشياطين شياطين الانس والجن ونزغاتهم  قلت كتير اليومين دول ان اخطر شيء صار في حياتنا او من اخطر الاشياء لأ هو اخطر. شيء صار في حياتنا اخطر شيء النت
التليفون تليفون الايباد اللاب توب الكمبيوتر تليفزيون النت شتات ما بعد شتات يقدر بعضكم يقول لي كم عدد الصفحات اللي على النت مليارات بتتكلم في ايه في كل حاجة بحق ولا بباطل؟ بالحق وبالباطل
طب اعرف ازاي الحق ومن الباطل ما تقدرش عشان كده بنقول ان اسمع قول الله عز وجل وركز معي قال الله الملك. جل جلاله العلي  وكذلك جعلنا لكل نبي عدوا
عدوا وقلنا كذلك سنة كونية هذه سنة كونية سننا تتخلف وكذلك جعلنا لكل نبي عدوة قال له ايه ما اتى رجل بمثل ما اتيت به الا عود من اول يوم
يبقى لازم لكل نبي اعداء. ولازم لكل اتباع كل نبي اعداء. ادام انت ورا النبي لازم لك اعداء. وقلنا لو ما لقتلكش تبقى منافق بترضي جميع الاطراف قال الله المالك جل جلاله ستجدون اخرين يريدون ان يأمنوكم ويأمنوا قومهم كلما ردوا الى الفتنة
اركس فيها  شاهد ايه؟ قال الله عز وجل وكذلك جعلنا لكل نبي عدوا ها شياطين الانس والجن الامام القرطبي في التفسير بيقول ايه؟ وانما قدم الله هنا شياطين الانس على شياطين الجن
لعراقتهم في هذا الجانب لهم تاريخ عريق في زخرف القول وكذلك جعلنا لكل نبي عدوا ها شياطين الانس والجن يوحي بعضهم الى بعض زخرف القول غرورا ولو شاء ربك ما فعلوه
الله الله ربنا بيقول لك شياطين الانس والجن يوحي بعضهم الى بعض زخرف القول كلام مزوق كلام متمكيج كلام متسلفن اه    شياطين الانس والجن بيوحي بعضهم الى بعض الكلام ده. وربنا بيقول لك ايه
ولو شاء ربك ما فعلوه؟ احنا دلوقتي لما نلاقي  دلوقتي لما نلاقي فلان اللي بيغني وفاتح صدره عريان وبيتنطط وبيقول كلام فارغ وما لوش لازمة ويقول لك ايه ميت مليون مشاهدة
وتبص على مقطع للمنشاوي ولا ولا عبدالباسط ولا الحصري قرآن تلاقي خمسة وتلاتين مشاهدة ربنا بيقول لك ولو شاء ربك ما فعلوه ربنا قادر انه ما يمكنهمش من ده لكن بيقول لك ايه ؟ لو شاء ربك ما فعلوه. زرهم وما يفترون
ما تنشغلش بهم ما تنشغلش بكده. ما تشغلش بالك بكده. ولا تفكر ليه بيحصل كده؟ ان القرآن مهجور. وان الدعاء اللي بيقولوا كلمة الحق مش مقبول كلامهم وان وان والتانيين دول فيهم
دي سنة كونية سنة كونية وكذلك سنة كونية فدرهم وما يفترون طب يا رب ازكر لنا الحكمة ريح قلوبنا. ربنا قال ايه؟ ولتصغى اليه افئدة الذين لا يؤمنون بالاخرة. كتير واحنا بنتكلم في اجزاء القلب
القلب اربع اجزاء الصدر القلب الفؤاد اللب وان الصدر محل الانشراح. القلب محل التقلب. الفؤاد محل التسبيت محل اليقين كذلك لنثبت به فؤادك ربنا قال ايه؟ ولتصغى اليه افئدة تصغة يعني ايه
جميل والايه؟ كان رسول الله صلى الله عليه وسلم يتوضأ فاقبلت هرة فاصغى لها الاناء. اصغى لها الاناء يعني ايه فاصغى لها الاناء حتى تشرب وقال هي من الطوافين عليكم والطوافات. قال الله عز وجل ان تتوبا الى الله فقد صغت قلوبكما. يبقى الصغو الميل
لتصغى اليه افئدة. يبقى ربنا جعل هؤلاء اصحاب ملايين المشاهدات وملايين اللايكات وملايين لتميل اليه الذين ليس عندهم يقين في الاخرة يريدون الدنيا وشهوات الدنيا والعلو في الدنيا هو ده. ولتصغى اليه تميل
افئدة الذين لا يؤمنون بالاخرة بعد ما تصغى تميل يحصل ايه؟ وليرضوه. يرضوا به بقى. يقول لك ده كلام جميل هي دي الحياة هي دي الناس اللي عايشة عربية ضخمة يقول لك يا سلام
لو هاموت تحت عجلاتها  هي دي وليرضوه. يبقى تصغى يمين وبعد ما يميل. يرضع وبعد ما يرضى يقترف ولتصغى اليه افئدة الذين لا يؤمنون بالاخرة وليرضوه وليقترفوا ما هم مقترفون
افغير الله ابتغي حكما؟ افغير الله ابتغي حكما؟ وهو الذي انزل اليكم الكتاب في الصلاة في تفصيل اكتر من كده بقى في بيان اكتر من كده في توضيح اكتر من كده في تفهيم اكتر من كده
عشان كده بقول لك ان وساوس الشياطين ونزغاتهم حلها الوحيد فزرهم وما يفترون ذرهم وما يفترون من اسباب ايضا تفرق القلب والتفات القلب تعلق القلب بغير الله هذا اخطر شيء في حياتك
ان يتعلق قلبك بشهوة ان يتعلق قلبك بصورة يعني بشخص امرأة او رجل او ابن او او يتعلق قلبك بشيء من متاع الدنيا شغلانة او عربية او بيت او لبسة ساعة تليفون جزمة
تعلق القلب ونحن في زماننا لضعف القلوب في زمن لان قوة القلب بالتعلق بالله قوة القلب باليقين في الله قوة القلب بالتوكل على الله قوة القلب بعبادة الله وكل ما ضعف هؤلاء ضعف القلب. وكلما ضعف القلب وقع في الفتن القلوب ضعيفة والفتنة. خطافة
وصارت القلوب في زماننا لضعفها تتعلق بالتوافه باتفه الاشياء واسوأ الاشياء يعني كتير قلت زمان كانوا يسموا كل زمن باسم لو اردنا ان احنا نسمي زماننا ده نسميه زمن ايه
زي ما بقول كده هل اسميه زمن القبح بقى جمال المطلوب يعني اللبس اللي هو دلوقتي بيتزينوا به يبقى مقطع ويبقى باهت وجربان ويبقى التسريحة ان يبقى الشعر ملخبط مش عارف معمول ازاي
قبح  لكن انا بسميه زمن اللخبطة كل حاجة ملخبطة  اعادة الجمال والنزام الى الكون ان نعيده كما خلقه الله عشان كده ربنا سبحانه وتعالى قال ايه ولا تفسدوا في الارض بعد اصلاحها
هي مخلوقة اصلا حلوة وتدخل الانسان هو اللي بيفسدها بيفسدها والزوق الفاسد اصلا تلاقي اغانيهم وحشة وكلمات اغانيهم وحشة ومزيكتهم وحشة قبح فالشاهد هنا ان ما تخليش قلبك يتعلق بحاجة
ازاي كلمة واحدة عشان عايز محتاج خمس دقايق كلمة واحدة وهي ان يستنفد حب الله كل كل طاقة قلبك على الحب فلا يعود في قلبك مجال ان تحب شيئا غير الله
وان يستنفذ اعجابك بالنبي محمد. صلى الله عليه واله وصحبه وسلم ان يكون هو قدوتك ومسلك الاعلى تعشق المثل الاعلى ده اللي هو النبي  فلا ترى بشرا كاملا الا النبي
في جماله وفي اخلاقه وفي اقواله وفي افعاله وفي اعماله وفي مواقفه. النبي النبي صلى الله عليه واله وصحبه وسلم واللي يعرف الحقيقة دي ما يعجبش بحد ودايما اقول عشان تفهم
لما تقول الله اكبر اعتقدها ما فيش اكبر من ربنا الله اكبر اجي على النقطة اللي عايز اقولها دلوقتي ان احنا وصلنا الى اخر رجب لسه فاضل لنا نقطتين مسألة
حسم التفرق وقطع الالتفات من اسباب التفرق والالتفات متابعة الهوى واعتراض الواردات للاحوال ان شاء الله نكملهم في اللقاء القادم باذن الله. لكن دلوقتي بس عايز اتكلم عن رجب قبل ما يخلص
الحق يا رجب شهر رجب من الاشهر الحرم فلا تظلموا فيهن انفسكم شهر رجب بداية شهور الخير رجب شعبان رمضان شوال ذي القعدة. ذي الحجة المحرم. كل الست شهور دول اسمهم شهور الخير. بدايتهم ومدخلهم وبابهم وبوابتهم
شهر رجب ارجو انها تتزاع الحلقة في اليوم ده في اتنين وعشرين رجب  هيدخل شعبان بعد اسبوع ان شاء الله شعبان شهر عرض الاعمال على الله  كنا في عرض يومي
في العصر والفجر على الله في عرض اسبوعي كل يوم خميس وفي عرض سنوي كل شعبان لما سئل رسول الله صلى الله عليه وسلم عن سر صيامه في شعبان قالت السيدة عائشة كان رسول الله رضي الله عنها. قالت كان رسول الله صلى الله عليه وسلم يصوم شعبان كله
يصوم شعبان الا قليلا وسيدنا اسامة بن زيد الحب قال لم ارى رسول الله صلى الله عليه وسلم يصوم يصوم في شهر اكسر من صيامه في شعبان فسألته سيدنا اسامة
لما اراك تكثر الصيام في شعبان قال هذا شهر تعرض فيه الاعمال على الله واحب ان يعرض عملي وانا صائم وهو اللي قاله ايضا في سر صيام يوم الخميس لانه بيعرض فيه الاعمال على الله
عملك صحيفة السنة ربنا بينظر فيها بينظر في اعمالك طول السنة. زي ما قلنا كده ان في ملائكة بتتعاقب بيستلموا وردية من آآ الفجر الى العصر وردية التانية من العصر الى الفجر. بيسلموا بعض. فبتوع العصر بتوع الفجر الى العصر ييجوا يلموا اوراقهم اللي هم
كتبوها حسناتك في في في صفحات وسيئاتك في صفحات يلموها يدبسوا الحسنات ويدبسوا السيئات مع بعضها ويطلعوا بها يسلموها لربنا جل جلاله وتعرض على الله كل يوم خميس ينضموا مع بعض
ويتدبسوا ويتشالوا اخر السنة يتجمعوا كلهم في اكل سير. اكلة سير للحسنات واكلة سير للسيئات ويبقوا موجودين. ويتعرضوا على ربنا وربنا ينزر في صحيفتك ليلة النصف ربنا بيختم على الصحف
ينظر في صحيفتك وبعدين يختم بالعفو عفونا عنه. او بالمقت يطرد فانت محتاج بقى الحق نفسك في الفترة دي تسترضي ربنا  تسترضي ربنا وباذن الله تعالى هنبدأ من اول يوم في شعبان في اذاعة حلقات
دورة الاستعداد لرمضان السنة دي بعنوان كيف انجو من نجاة فارجو انكم انتم تشاهدوها على قناة الرحمة ربنا يبارك فيها هتبقى كل يوم حلقة بازن الله تعالى تلاتين حلقة كل يوم حلقة في الاستعداد لرمضان وفيها ايضا هيبقى الحلقات الاولى
في الاستعداد بصناعة شعبان رباني اسأل الله عز وجل ان يتقبل منا ومنكم. احبكم في الله. استودعكم الله. والسلام عليكم ورحمة الله وبركاته
